### Beslutninger:

Åge Lauritsen og Johannes Dam kunne tiltræde indstillingen med bemærkning om, at man ønsker at genbesøge konceptet for den supplerende borgerinddragelsesproces, når der ligger et endeligt udkast til processen.

Øyvind Thomsen, Esmarelda Thygesen, Clara Sørensen, Kenny Simonsen og William Nissen tog forbehold.

###

Svar på forslag fra DF, NB, EL og [adresse], samt ændringsforslag fra V og SF vedrørende inddragelsesprocessen i forbindelse med myndighedsbehandlingen af lokalplan 1163, udvidelse af [adresse], og dertil hørende miljøvurdering.

### Resume

DF, NB, EL og [adresse] har foreslået at nedsætte en arbejdsgruppe til at formulere et alternativ til udvidelsen af [adresse]

Teknik og Miljø igangsatte allerede i foråret 2022 en ekstraordinær inddragelsesproces i forbindelse med afslutningen af myndighedsbehandlingen af lokalplan 1163, Udvidelse af [adresse], og dertil hørende miljøvurdering.

V og SF har i forlængelse heraf fremsat et ændringsforslag til beslutningsforslaget fra de fire partier, som indeholder ønske om, at Teknik og Miljøs allerede igangsatte proces dels udvides med en såkaldt borgersamling, dels at Teknik og Miljø faciliterer et arbejde med udvalgte interessenter om forslag til at værne om Aarhus-bugten.

Teknik og Miljø foreslår i forlængelse heraf, at der som supplement til den igangværende inddragelsesproces, der består af en række temamøder blandt eksperter og interessenter, samt 2 planlagte borgerkonferencer, igangsættes et borgersamlingsforløb hvor et antal (30-36) tilfældigt udvalgte borgere til at overlevere et borgerperspektiv til byrådet. Borgerperspektivet skal bibringe byrådet borgernes syn på og overvejelser om lokalplansforslaget og de iboende dilemmaer.

### Beslutningspunkter

Det indstilles:

At 1) Byrådet godkender Teknik og Miljøs forslag om et borgerperspektiv som supplement til den igangværende, inddragelsesproces i forbindelse med myndighedsbehandlingen af lokalplan 1163, Udvidelse af [adresse], og miljøvurderingen.

### Borgmesterens afdelings påtegning

Fremsendes til Magistraten.

Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 29-08-2022

Solvej Bruun:

Fremsendes til [adresse] med bemærkning, at Magistraten i mødet den 29. august 2022 anbefaler, at byrådet tiltræder Magistratsafdelingen for Teknik og Miljøs indstilling af 19. august 2022.

Ken Winther og Herman Nilsson kan ikke tiltræde.

Rådmand Børge Poulsen tog forbehold.

Vigtigheden af at sondre mellem myndighedssporet og den praktiske proces blev understreget.

Udvalg: [adresse]

Dato: 31-08-2022

Solvej Bruun: 3

Fremsendes til Teknisk Udvalg til behandling i henhold til beslutning i byrådets møde den 31. august 2022.